સ્ત્રીના ઘણા રૂપ સમાજ માં જોવા મળે છે, સ્ત્રી માતાના રૂપે, બહેનના રૂપમાં, મિત્રના રૂપમાં, પત્નીના રૂપમાં પોતાની ફરજોનું પાલન કરતી આવી છે, સમાજના બંધનોમાં બંધાયેલી એ સ્ત્રી પોતાની આંતરિક શક્તિઓને પોતાના દિલના કોઈ ખૂણામાં છુપાવીને બેઠી હોય છે, એક પત્ની પોતાના દારૂડિયા પતિનો માર પણ સહન કરી અને પોતાનો સંસાર નિભાવતી હોય છે, પરંતુ જયારે પોતાના બાળકની વાત આવે અને જો એ પતિ બાળક પર હાથ ઉઠાવે તો એ રૌદ્ર રૂપ ધારણ કરી પોતાની શક્તિ બહાર લાવી અને પતિની સામી પણ થઇ જાય છે, પુરુષ સ્ત્રીને પોતાની દાસી સમજે છે પણ એ પુરુષની ભૂલ છે, સ્ત્રી સંબંધો સાચવવા પોતાની શક્તિ બહાર નથી લાવતી અને એટલે જ સ્ત્રીને કરુણાની મૂર્તિ કહેવામાં આવે છે.